2004D0388 — DA — 29.10.2010 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 15. april 2004 om et dokument vedrørende overførsel af eksplosivstoffer inden for Fællesskabet (meddelt under nummer K(2004) 1332) (2004/388/EF) (EFT L 120, 24.4.2004, p.43)

Ændret ved:









▼B

KOMMISSIONENS BESLUTNING

af 15. april 2004

om et dokument vedrørende overførsel af eksplosivstoffer inden for Fællesskabet

(meddelt under nummer K(2004) 1332)

(2004/388/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 93/15/EØF af 5. april 1993 om harmonisering af bestemmelserne om markedsføring af og kontrol med eksplosivstoffer til civil brug ( 1 ), særlig artikel 13, stk. 3, og ud fra følgende betragtninger: (1) I henhold til det system for overførsel af eksplosivstoffer inden for Fællesskabet, der fastlægges i direktiv 93/15/EØF, skal der indhentes tilladelse til overførslerne hos de kompetente myndigheder med ansvar for oprindelses-, transit- og bestemmelsesområderne for eksplosivstofferne. (2) Med henblik på at lette overførslen af eksplosivstoffer mellem medlemsstaterne, samtidig med at de krævede sikkerhedsforanstaltninger vedrørende overførsel af disse produkter overholdes, bør der fastlægges en model af det dokument, der skal anvendes ved overførslerne, og som omfatter de i artikel 9, stk. 5 og 6, i direktiv 93/15/EØF krævede oplysninger. (3) De i denne beslutning fastsatte foranstaltninger er i overensstemmelse med udtalelse fra det i henhold til artikel 13, stk. 1, i direktiv 93/15/EØF nedsatte forvaltningsudvalg — ud fra følgende betragtninger: VEDTAGET FØLGENDE BESLUTNING:







Artikel 1

1. De i artikel 9, stk. 5 og 6, i direktiv 93/15/EØF krævede oplysninger skal afgives ved anvendelse af dokumentmodellen i bilaget, »Overførsel af eksplosivstoffer inden for Fællesskabet«, og de hertil hørende forklarende bemærkninger.

2. Dokumentet skal af de kompetente myndigheder godtages som gyldigt overførselsdokument, som følger eksplosivstoffer ved overførsler mellem medlemsstater, indtil de når frem til deres bestemmelsessted.

3. Denne beslutning gælder ikke for ammunition.

Artikel 2

Dokumentet »Overførsel af eksplosivstoffer inden for Fællesskabet«, herefter benævnt »dokumentet«, udformes som et sæt bestående af tre eksemplarer. Medlemsstaterne skal træffe passende foranstaltninger, herunder indføre passende identificeringsmekanismer, for at sikre, at dokumentet ikke kan forfalskes.

Artikel 3

Dokumentet skal trykkes på papir med en mindstevægt på 80 g/m2. Papiret skal være så stærkt, at det ikke går i stykker eller krøller ved normal brug.

▼M1

Artikel 3a

Når oprindelsesmedlemsstaten, modtagelsesmedlemsstaten og eventuelle transitmedlemsstater alle anvender et fælles elektronisk system for udstedelse af tilladelse til overførsel af eksplosivstoffer inden for EU, finder proceduren i stk. 2-5 anvendelse.

Modtageren indsender dokumentet for overførsel af eksplosivstoffer inden for Fællesskabet i papirudgave eller i elektronisk format, hvor kun rubrik 1-4 er udfyldt, til den kompetente myndighed i modtagermedlemsstaten med henblik på tilladelse.

Når modtagermedlemsstaten har givet sin tilladelse, sender den tilladelsen til oprindelsesmedlemsstaten via det fælles elektroniske system.

Når den kompetente myndighed i oprindelsesmedlemsstaten har givet sin tilladelse, indhenter den tilladelse fra de kompetente myndigheder i alle transitmedlemsstaterne ved hjælp af det fælles elektroniske system.

Når den kompetente myndighed i oprindelsesmedlemsstaten har modtaget alle tilladelserne, udsteder den dokumentet vedrørende overførsel af eksplosivstoffer inden for Fællesskabet med en angivelse af alle de berørte medlemsstaters tilladelser til leverandøren på identitetssikret papir og på oprindelsesmedlemsstatens, eventuelle transitmedlemsstaters og modtagermedlemsstatens officielle sprog og på engelsk.

▼B

Artikel 4

Denne beslutning finder anvendelse fra 6 måneder efter offentliggørelsen i Den Europæiske Unions Tidende. Ved beslutningens ikrafttrædelse forbliver allerede afgivne tilladelser til flere overførsler over et bestemt tidsrum gyldige indtil deres udløbsdato.

Artikel 5

Denne beslutning er rettet til medlemsstaterne.









BILAG

Dokument vedrørende overførsel af eksplosivstoffer inden for Fællesskabet

(Artikel 9, stk. 5 og 6, i direktiv 93/15/EØF)

►(1) M1